નામદાર ગુજરાત હાઈકોર્ટ તથા સુપ્રિમ કોર્ટના વિવિધ ચુકાદાઓ મુજ ખેડૂતને તેની જમીનનો વિજ કંપનીએ ઉપયોગ કરેલ હોય તેનું વળતર ચુકવવા આદેશો કરેલા છે એમ છતાં પણ અમુક ખેડૂતોની જમીનમાં વિજ કંપની કોઈપણ પ્રકારનું વળતર ચુકવ્યા વગર વિજપોલ, થાંભલા, સબ સ્ટેશનો આડેધડ જમીનની વચ્ચો વચ્ચ ઉભા કરી જોખમી હેવી વિજ લાઈનો તથા વિજ રેસા પસાર કરે છે, આ અંગે સરકારમાંથી કોઈપણ સ્કીમ મંજુર કરાવ્યા વગર આડેધડ આ કામગીરી કરવામાં આવતી હોય આ બાબતે અનેક વખત ખેડૂતો તરફથી વાંધા લેવામાં આવે તો તેઓને ફરજમાં રૂકાવટ કર્યાની પોલીસ ફરીયાદો કરી બીક બતાવી કેસો કરવાની ધમકી આપવામાં આવે છે અથવા તો જિલ્લા મેજીસ્ટ્રેટનો હુકમ અન્ય જગ્યાનો હોય છતાં અન્ય જગ્યાએ પોલીસ રક્ષણ માંગી વીજ કંપની કલેકટરને પણ અંધારામાં રાખી હુકમ મેળવી હુકમ વિરૂધ્ધ વિજ લાઈન પસાર કરે છે અને આવી કામગીરી કરવા પોલીસને હાથો બનાવે છે.